12/11/2015 | Administración LocalMunicipal
Cambre
Tarifas do programa Mañanceiro de protección, vixilancia e almorzo aos escolares dos CEIP do Concello de Cambre

A Corporación municipal en Pleno, en sesión ordinaria de data 28/10/2015, aprobou as tarifas do programa “Mañanceiro” de protección, vixilancia e almorzo aos escolares dos CEIP do Concello de Cambre, que se amosan a continuación: Tarifa Xeral: O Concello de Cambre aboará, sobre o 100% do importe das tarifas por alumno, o 20% do custe por alumno e o 80% restante, se aboará polos usuarios mediante o pago á entidade adxudicataria da correspondente tarifa. Tarifas con desconto do 30 % en función do nivel de renda: Tamén custeará sobre as tarifas por alumno un 30% para outro número de alumnos que con base na seguinte baremación sumen 4 puntos ou máis: a) Con base nos ingresos económicos, segundo a renda “per cápita” mensual e en relación ao número de fillos que soliciten o programa: A persoa que o solicite deberá achegar as autorizacións para que o concello de Cambre recabe datos da Axencia tributaria estatal (AEAT) relativos ao nivel de renda dos membros da unidade familiar. A renda “per cápita” mensual familiar obterase por agregación das rendas de cada un dos membros computables que obteñan ingresos de calquera natureza. Para aqueles membros da unidade familiar que presenten declaración do imposto sobre a renda, para os efectos do cálculo da renda familiar, sumaranse os recadros da base impoñible xeral e da base impoñible do aforro que consten no certificado de nivel de renda; no caso de non figurar estes recadros no certificado da AEAT de nivel de renda, teranse en conta os recadros relativos ao “Nivel de renda”. Nos supostos de non efectuar declaración da renda no último exercicio, por non estar obrigado a elo, se terán en conta a suma dos rendementos do traballo, rendementos do capital mobiliario, ganancias patrimoniais sometidas a retención menos os gastos deducibles do traballo. (No caso de separación ou divorcio dos proxenitores con custodia compartida acreditada mediante sentenza xudicial, as rendas de ambos proxenitores incluiranse dentro do cómputo da renda familiar). Para acreditar aqueles supostos nos que concorran circunstancias que modificaran a situación familiar existente no ano da última declaración deberá documentarse o actual exercicio de toda a unidade familiar, aportando a seguinte documentación: En caso de separación ou divorcio, certificado de vida laboral positivo ou negativo, achegando fotocopia das nóminas da empresa (liquidadas no actual exercicio) que apareza na vida laboral ou certificado do empleador. En caso de desemprego, certificado de vida laboral, achegando certificado da Oficina de Emprego, no que se indiquen as prestacións que se perciben actualmente e os períodos correspondentes e/ou segundo proceda, certificado de haberes dos meses nos que se traballara e, en caso de desemprego, en percibir prestación, achegarase, so certificado de vida laboral. En caso de viuvez, xustificante da pensión de viuvez e/ou certificado de vida laboral positivo ou negativo, achegando fotocopia das nóminas da empresa (liquidadas no actual exercicio) que apareza na vida laboral ou certificado do empleador. b) Por ser familia monoparental: 3 puntos. Tarifas con desconto do 50% para familias numerosas: No caso de familia numerosa aplicarase un 50% de desconto sobre a tarifa correspondente a cada un dos participantes, para o que a persoa que o solicite deberá achegar fotocopia do título de familia numerosa. Tarifas con bonificación do 100% para familias en situación ou risco de exclusión social, logo do expediente tramitado a teor do establecido na Ordenanza reguladora das medidas de apoio á inserción socio - familiar para persoas que participen no programa de intervención familiar. Prevalecerá a reducción de maior contía naqueles casos nos que ao solicitante se lle poida aplicar varios descontos, non sendo acumulables. O alcalde Óscar A. García Patiño